Pieninybjergene
Pieninybjergene  eller blot  Pieniny (undertiden også Pieninerne  eller Pieninbjergene , ) er en bjergkæde i det sydlige Polen og det nordlige Slovakiet . Den er klassificeret inden for den østlige del af de vestlige Beskider i de Vestlige Karpater.

Inddeling 
Pieninybjergkæden er opdelt i tre dele – Pieniny Spiskie () og Pieniny Właściwe (slovakisk: Centrálne Pieniny) i Polen; og Małe Pieniny ( ) i Polen og Slovakiet. Pieninybjergene består hovedsageligt af kalksten og dolomit . Den mest berømte top, Trzy Korony (Tre Kroner), er 982 meter høj. Pieninys højeste top – Wysoka (polsk); Vysoké Skalky (Slovakisk) – når 1.050 meter over havets overflade .

Geologi 
Pieniny-bjergene dannedes i bunden af havet i flere geologiske epoker. De blev foldet og opvokset i Kridtiden . I begyndelsen af den Palæogene geologiske periode fandt en anden bølge af tektoniske bevægelser sted, hvilket forårsagede et yderligere skift. Den tredje bevægelsesbølge under paleogen og neogen resulterede i en mere kompleks tektonisk struktur. Samtidig resulterede erosion i afskalning af den ydre kappe og yderligere omformning af terrænet. Toppe blev bygget af vejrbestandige sten fra juratiden , hovedsagelig kalksten. Dale og passager blev skabt ved forvitring af blødere og mere modtagelige klipper fra kridt- og palæogenperioderne. Der er er få og ret små huler. I modsætning hertil er floder og vandløb ofte dybt indskåret i klippen og skaber cirka 15 raviner og kløfter. De mest berømte kløfter i Pieninybjergene er Dunajeckløften i Pieniny Nationalpark og Homole Ravine (). Bakker langs den nordlige grænse af Pieniny er af vulkansk oprindelse.

Referencer 

 www.pieniny.sk/da.html
 Pieniny Mountains på www.pieniny.us
 Pieniny Mountains på info-poland.buffalo.edu

Vestlige Karpater
Bjerge og bakker i Polen
Bjerge og bakker i Slovakiet